આ લોકાર્પણ અને ખાતમુહૂર્ત સમારોહમાં પાંચ લોકાર્પણ થયા હતાં. જેમાં રૂ. ૧૪ કરોડનાં ખર્ચથી તૈયાર થયેલું વિછીંયા સેવા સદન, રૂ. ૬ કરોડનાં ખર્ચે હિંગોળગઢ ખાતે તૈયાર થયેલું અશ્વ ઉછેર કેન્દ્ર, રૂ. ૧૪ કરોડનાં ખર્ચે સંપન્ન થયેલું જસદણ-ભડલી-ગઢડા રોડનું વિસ્તૃતિકરણ તેમજ રૂ. ૨૦ કરોડનાં ખર્ચે સંપન્ન્ થયેલ બાબરા થી કોટડાપીઠા પાઇપલાઇનનું અને રૂ. ૧.પ કરોડનાં ખર્ચે નિર્માણ પામેલા ઘેલા સોમનાથ બ્રિજનું ઈ-તકતીથી લોકાર્પણ કરવામાં આવ્યું હતું. તેમણે કુલ રૂ. ૩૩ કરોડનાં ખર્ચે નિમાર્ણ થનારા ચાર કામોનું ઈ-તકતીથી સમારોહનાં સ્થળેથી જ ખાતમુહૂર્ત કર્યુ હતું, જેમાં રૂ. ૨૫ કરોડનાં ખર્ચે કમળાપુર-ભાડલા-ભંડારીયા-ભૂપગઢ રોડનું વિસ્તૃતિકરણ કાર્ય, રૂ. પ.૦૨ કરોડનાં ખર્ચે કનેસરા-૨ સિંચાઇ યોજના, રૂ. ૧.૧૨ કરોડનાં ખર્ચે સંપન્ન થવા જઇ રહેલા જસદણ તાલુકાનાં ભાડલા ગ્રૃપ હેઠળની પાઇપલાઇનનાં કામનું અને રૂ. ૧.૯૦ કરોડનાં ખર્ચે સાકાર થનારા જસદણ તાલુકાનાં સાણથલી ગ્રુપની પાઇપલાઇનના કામનું ખાતમુહૂર્ત કર્યુ હતું.